CELEX: 22019D2041
Language: ro
Date: 2018-02-09 00:00:00
Title: Decizia nr. 5/2018 a Comitetului mixt al SEE din 9 februarie 2018 de modificare a anexei I (Chestiuni veterinare și fitosanitare) la Acordul privind SEE [2019/2041]

12.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 323/9
               
            
         DECIZIANR. 5/2018 A COMITETULUI MIXT AL SEE
         din 9 februarie 2018
         de modificare a anexei I (Chestiuni veterinare și fitosanitare) la Acordul privind SEE [2019/2041]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul de punere în aplicare (UE) 2017/736 al Comisiei din 26 aprilie 2017 de modificare a anexei VIII la Regulamentul (CE) nr. 999/2001 al Parlamentului European și al Consiliului în ceea ce privește aprobarea programului național de control al scrapiei clasice al Sloveniei (1) trebuie încorporat în Acordul privind SEE.
                  
               
                     (2)
                  
                  
                     Decizia de punere în aplicare (UE) 2017/1396 a Comisiei din 26 iulie 2017 de modificare a anexei la Decizia 2007/453/CE în ceea ce privește statutul privind ESB al Poloniei și al anumitor regiuni din Regatul Unit (2) trebuie încorporată în Acordul privind SEE.
                  
               
                     (3)
                  
                  
                     Prezenta decizie se referă la legislația privind chestiunile veterinare. Legislația privind chestiunile veterinare nu se aplică Principatului Liechtenstein atât timp cât aplicarea Acordului dintre Comunitatea Europeană și Confederația Elvețiană privind comerțul cu produse agricole se extinde și la Principatul Liechtenstein, astfel cum se prevede în adaptările sectoriale ale anexei I la Acordul privind SEE. Așadar, prezenta decizie nu se aplică Liechtensteinului.
                  
               
                     (4)
                  
                  
                     Prin urmare, anexa I la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Capitolul I din anexa I la Acordul privind SEE se modifică după cum urmează:
            
                        1.
                     
                     
                        În partea 7.1, la punctul 12 [Regulamentul (CE) nr. 999/2001 al Parlamentului European și al Consiliului] se adaugă următoarea liniuță:
                        
                                    „—
                                 
                                 
                                    
                                       32017 R 0736: Regulamentul de punere în aplicare (UE) 2017/736 al Comisiei din 26 aprilie 2017 (JO L 110, 27.4.2017, p. 2).”
                                 
                              
                  
                        2.
                     
                     
                        În partea 7.2, la punctul 49 (Decizia 2007/453/CE a Comisiei) se adaugă următoarea liniuță:
                        
                                    „—
                                 
                                 
                                    
                                       32017 D 1396: Decizia de punere în aplicare (UE) 2017/1396 a Comisiei din 26 iulie 2017 (JO L 197, 28.7.2017, p. 9).”
                                 
                              
                  
         
            Articolul 2
            Textele Regulamentului de punere în aplicare (UE) 2017/736 și ale Deciziei de punere în aplicare (UE) 2017/1396 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 10 februarie 2018, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 9 februarie 2018.
            
               
                  Pentru Comitetul mixt al SEE
               
               
                  Președintele
               
               Claude MAERTEN
            
         
         
            (1)  JO L 110, 27.4.2017, p. 2.
         
            (2)  JO L 197, 28.7.2017, p. 9.
         
            (*1)  Nu au fost semnalate obligații constituționale.